سخسر

سخسر مازرون یا فرسی دله رامسر، غربی‌ترین شهر هسته که ونه شهرستون نوم هم رامسر هسته. این شهر ره قدیم «سخت‌سر» گتنه ولی رضا شاه باته بستینکلا من این شهر ره رام هکردمه و ونه اسم ره بَیته رامسر. رامسر خله توریستون وسّه خار جا هسه و ونه بدینی‌ئون زیاده. کاخون قدیمی، دریا، ویشه، کوهستون هِدی وَر-وَر و ییلاقی منطقه‌ی جورده ونه پَلی و تله‌کابین، موزه‌ئون، گرم‌ئو، مخصوص ِناحیه و... واری.

 تاریخ 
رامسر آریاییون نمه‌په آماردون ِبنه بی‌یه ولی ونه نو بسات شهر ِتاریخ زندیون دوره جه رسنه که مهدی بیگ خلعتبری بورده کریم خان زند جه دستور بَیته که محال ثلاث ِحاکم بوو. وه شه خرم‌آباد دله دیّه و چنتا نایب‌الحکومه انتخاب هاکرده؛ اولی ره برسنی‌یه کلاردشت ِحسن‌کیف که گرمسیر منطقه بی‌یه و کلارستاق ره اونجه جه اداره کاردنه، اتا ره برسنی‌یه کجور که سردسیر بی‌یه و اسا نوشهر ونه دله کفنه، اتاشون ره هم برسنی‌یه رامسر که ات‌که دیرته بی‌یه.

اتا سفری مردی، محمدمعصوم شیرازی، سال 1341 هجری منطقه جه گذر کرده، گاته «سه کیلومتری سخت‌سر به سمت گیلون گمرک‌خنه داشته و تنکابن شیش بلوک دارنه: سخت‌سر، گلیجان، نشتا، لنگا، خرم‌آباد، چالکرود و حاکم‌نشین تنکابن خرم‌آباد»محمدتقی سجادی (1378). تاریخ رامسر. نشر معین، صفحه 79.

این شهر نوم قدیم «سخت سر» یا «سوخته سر» بی‌یه که یعنن اونجه مردم زور گپ ره نشنوستنه ولی سال 1314 شمسی، رضا شاه ِدوره، اتا تصویب‌نومه جه این شهر ِرسمی نوم ره دگاردنینه و «رامسر» بی‌یشتنه. مسعود عطوفت شمسی (1383). از سخت سر تا رامسر. نشر بدرقه. صفحه 36.مهدی اقبال (1389). تاریخ چالوس. نشر شاملو، صفحه 126.

 خاخؤر شهرون 
 پوئرتو مونتت، شیلی (از نهم بهمن ۱۳۸۷)
  الوکره، قطر (از بیست و چهارم خرداد ۱۳۸۹)
  شیراز، ایران (از بیستم دی ۱۳۹۱)

 وابسته جستارون 
 رامسر جهونی روز

 بن بنویشت 

 مازندنومه، شماره ۷ اردیبهشت ۱۳۸۵
 مختصات و ارتفاع
 پیش‌شماره

رج:رامسر شهرستان

رج:مازرون اوستان شهرون